ครัวบ้านจิบเป็นร้านอาหารเล็กๆๆ ที่ดังมากในหมู่นักศึกษาและชาวออฟฟิตระแวกนั้น ยังจำตอนที่ไปทานครั้งแรกได้ว่า รู้สึกแปลกใจว่าทำไมต้องมาทานร้านนี้ เพราะร้านจะอยู่ในถนนริมฝั่งคลองเล็กๆ ต้องหาที่จอดรถริมถนนแล้วเดินมาที่ร้านไกลพอประมาณ จึงได้รู้ว่ารถทั้งหมดที่จอดนะเขามาทานอาหารที่ร้านนี้กัน แถวยังต้องเดินข้ามคลองด้วยสะพานไม้เล็กๆ ร้านก็ดูเป็นร้านธรรมดามากๆ แต่พอได้ชิมรสชาติอาหารรสเด็ด และราคาอาหารที่แสนจะสบายกระเป๋า ก็กลายเป็นว่าถ้ามาแถวนี้ต้องไปทานที่ร้านนี้ประจำค่ะ

ร้านบ้านจิบเป็นร้านอาหารไทยที่ดัดแปลงส่วนหนึ่งของบ้านเป็นร้านอาหาร  ที่นี้มีเมนูอาหารไม่มาก แต่หน้าตาและรสชาติดีเลิศ อร่อยขนาดนี้ ช่วงกลางวันและช่วงเย็นจะต้องโทรไปจองโต๊ะก่อน มิฉะนั้นจะเสียอารมณ์ที่โต๊ะเต็มค่ะ

จานเด็ดที่เราต้องสั่งทุกครั้ง ต้อง ไก่ผัดเม็ดมะม่วง (60 บาท ) เมนูแสนจะธรรมดาที่ทำออกมาได้ดีกว่าร้านอาหารใหญ่ๆ ที่ร้านจะเอาเนื้อไก่ส่วนที่ติดมันนิดๆมาชุบแป้งทอดจนกรอบ แล้วผัดกับเม็ดมะม่วงเม็ดใหญ่ ด้วยน้ำซอสมะขามรสชาติเปรี้ยวหวาน  ปลาหมึกผัดพริกไทดำ (100 บาท) ปลาหมึกตัวใหญ่ๆ สด ๆผัดกับพริกไทยดำ รสชาติกลมกล่อมมากค่ะ ผักบุ้งผัดกะปิ (40 บาท) เมนูพื้นบ้านง่ายๆ ที่ทำออกมาได้ดี ผักบุ้งต้นอวบผัดกับกะปิเนื้อดี รสออกเค็มๆ ค่ะ แกงเลียงกุ้งสด (60 บาท) น้ำแกงเข้มข้นเข้าเนื้อกุ้งที่ใส่มาแบบไม่ยั้งมือค่ะ ปลาราดพริก (150 บาท) ปลาตัวใหญ่ทอดกรอบราดด้วยพริกแกงสูตรของทางร้าน อร่อยมากค่ะ นอกจากนั้นก็ยังมีเมนูอร่อยถูกใจเราอีกหลายเมนูค่ะ เช่น ไก่รวนตะไคร้  กุ้งซอสมะขาม แกงส้มกุ้งชะอมทอด ปลาหมึกนึ่งมะนาว

เมื่อทานเสร็จเรียกคิดเงินแล้วจะยิ่งตกใจ จานใหญ่ๆ รสชาติอร่อย ในราคา 60 - 200 บาทเท่านั้นเองค่ะ แต่ที่ต้องให้สี่ดาวก็ต้องหักเรื่องความสะอาดของร้าน ท่ี่จอดรถแบบุฟเฟต์ และสะพานไม้อันเล็กที่ข้ามคลองค่ะ 